EkBass/fiwiki-20250220-pages-articles huggingface dataset:
Hammerfest

Hammerfest (, kveeniksi Hammerfästi) on kunta ja kaupunki Valassaaren () länsirannalla Finnmarkin läänissä Pohjois-Norjassa. Keskustaajaman lisäksi Valassaarella sijaitsee muun muassa Rypefjordin taajama. Hammerfestin kunnan maapinta-ala on 2 558 km² ja asukkaita oli 11 310 vuoden 2023 alussa. Hammerfest on maailman pohjoisimpia kaupunkeja. Yötön yö kestää siellä yli kaksi kuukautta. Hammerfestiin kuuluvat Kvaløyan lisäksi Sørøyan ja Seilandin saarten pohjoisosat sekä entisen Kvalsundin kunnan alueet mantereella. Hammerfestin keskustan luoteispuolella sijaitsee tärkeä teollisuussaari Melkøya. == Historia == Hammerfest sai kaupunginoikeudet 1789. Saksalaiset polttivat kaupungin vetäytyessään sieltä helmikuussa 1945. Hammerfestiin liitettiin vuoden 1992 alusta Sørøysundin kunta ja vuoden 2020 alussa Kvalsund. == Elinkeinoelämä == Perinteisesti kalastus on ollut Hammerfestin tärkein elinkeino, kaupunki oli monta vuotta Findus-kalatehtaan kotikaupunki. Nykyään Hammerfest on Equinorin vetämän Lumikki-maakaasukentän tukikohta. == Media == Paikallislehti Hammerfestingen ilmestyy keskiviikkoisin ja Finnmark Dagblad neljästi viikossa. == Ilmasto == ==Tunnettuja henkilöitä== * Paal Berg (1873–1968), juristi ja poliitikko * Knut Hoem (1924–1987), poliitikko * Kåre Kivijärvi (1938–1991), valokuvaaja * Annemarie Lorentzen (1921–2008), poliitikko * Ole Olsen (1850–1927), säveltäjä * Charles Robertson (1875–1958), liikemies ja poliitikko * Sissel Rønbeck (s. 1950), poliitikko * Bjørn Sundquist (s. 1948), näyttelijä ==Kuvia== Hammerfest Norwegen.jpg|Hammerfest Hammerfest Juni 2005.jpg|Hammerfest kesäkuussa 2005. Hammerfest Town Hall.jpg|Hammerfestin kaupungintalo Hammerfest kirke by Kirkegata in Hammerfest, Troms og Finnmark, Norway, 2022 August - 2.jpg|Hammerfestin kirkko == Lähteet == * Luokka:Seulonnan keskeiset artikkelit
Finnmarkin lääni

Finnmarkin lääni (, , kveeniksi Finmarkun fylkki) on Norjan lääni maan koillisosassa Pohjois-Norjan alueella. Se on Norjan lääneistä pohjoisin, pinta-alaltaan suurin ja väkiluvultaan pienin. Lääni rajautuu lännessä Tromssan lääniin, etelässä Suomeen, idässä Venäjän Murmanskin alueeseen ja pohjoisessa Barentsinmereen. Sen hallinnollinen keskus on Vesisaari. Läänissä oli 75 758 asukasta (vuonna 2016) ja sen pinta-ala oli 48 631,08 neliökilometriä. Vuoden 2020 alussa lääni yhdistettiin Tromssan läänin kanssa Tromssan ja Finnmarkin lääniksi. Yhdistymistä kuitenkin vastustettiin, varsinkin Finnmarkissa, jossa pidetyssä äänestyksessä 87 prosenttia äänestäjistä vastusti sitä. Suurkäräjät päättikin 28. lokakuuta 2021 lakkauttaa Tromssan ja Finnmarkin läänin vuoden 2024 alussa, jonka myötä myös Finnmarkin lääni perustettiin uudelleen. == Kunnat == Finnmarkin lääniin kuuluu yhteensä 18 kuntaa: * Alattio (norj. Alta) * Berlevåg * Båtsfjord * Etelä-Varanki (norj. Sør-Varanger) * Gamvik * Hammerfest * Hasvik * Kaarasjoki (pohjoissaam. Kárášjohka, norj. Karasjok) * Koutokeino (pohjoissaam. Guovdageaidnu, norj. Kautokeino) * Lebesby (pohjoissaam. Davvesiida) * Lappea (norj. Loppa) * Moseija (norj. Måsøy) * Nordkapp (pohjoissaam. Davvinjárga) * Porsanki (norj. Porsanger, pohjoissaam. Porsáŋgu) * Teno (pohjoissaam. Deatnu, norj. Tana) * Uuniemi (pohjoissaam. Unjárga, norj. Nesseby) * Vesisaari (norj. Vadsø) * Vuoreija (norj. Vardø) Väkiluvultaan suurin kunta on Alattio, pinta- alaltaan suurin taas Koutokeino. === Lakkautetut kunnat === * Kvalsund * Pohjois-Varanki (norj. Nord-Varanger) * Pulmanki (pohjoissaam. Buolbmát, norj. Polmak) * Sørøysund * Talmulahti (norj. Talvik) == Katso myös == * Ruija == Lähteet == == Aiheesta muualla == * Läänin internetsivut * Luokka:Seulonnan keskeiset artikkelit
Teno (kunta)

Teno (, kveeniksi Taana, )Teno, Eksonyymit. Kaino.kotus.fi, viitattu 9.2.2020 on kunta Finnmarkin läänissä Pohjois-Norjassa. Asukkaista valtaosa on saamelaisia. Kunnan hallinnollinen keskus ja ainoa taajama on Tana bru. Korkein kohta on Rásttigáisá-tunturi (1 067 m). Teno kuuluu saamenkieliseen hallintoalueeseen, eli pohjoissaamella on siellä virallisen kielen asema. Tenon kunta rajoittuu pohjoisessa Gamvikin kuntaan ja Tenonvuonoon, koillisessa Berlevågin ja Vesisaaren kuntiin, idässä Uuniemen kuntaan, etelässä Suomen Utsjoen kuntaan, lounaassa Kaarasjoen ja Porsangin kuntiin ja lännessä Lebesbyn kuntaan. Tenoon liitettiin vuoden 1964 alusta Pulmangin kunta, joka oli erotettu siitä vuonna 1903. Vuoden 2024 alussa kunnassa oli 2 807 asukasta. == Kyliä ja paikkoja == Allikkaniemi (Alleknjarg), Jouluvuono (Leirpollen), Kiippakuru (Skiippagurra), Lankovuono (Laggo), Lohiniemi (Laksnes), Lottojoki (Seida), Maskijoki (Masjok), Pekansaari (Norskholmen), Pulmanki (Polmak), Punakas (Bonakas), Rautuvuono (Smalfjorden), Ruostevielma (Rustefjelbma), Sirma (Sirbma), Tenon kylä (Tana bru), Venekenttä (Båteng) == Nähtävyydet == * Tana Bru – Tenon silta, 1948 valmistunut Tenon silta on ainoa yhteys itäisen ja läntisen Finnmarkin välillä. Sillan jänneväli on 195 metriä, ja se on Norjan toiseksi pisin pehmeä riippusilta. * Levajokin kappeli * Pulmangin kirkko * Tenojoen suiston luonnonsuojelualue Tana kirke.jpg|Tenon kirkko Tanaelva River Bridge Tana.jpg|Tenon silta Samelandsbrua.jpg|Saamen silta ==Tunnettuja henkilöitä== * Kristen Kyrre Bremer (1925–2013), piispa * Ella Marie Hætta Isaksen (s. 1998), laulaja, näyttelijä ja aktivisti * Helga Pedersen (s. 1973), poliitikko * Nils Utsi (1943–2019), näyttelijä == Lähteet == == Aiheesta muualla == *
Kade

Kade on suomalaisen kansanperinteen noita, jolla on taikavoimia ja jonka uskotaan voivan vahingoittaa toista kateudellaan. Kade oli myös kyky pahan onnen nostattamiseen. Kansanperinteessä ajatellaan, että terva oli aine, jolla uskottiin olevan pahalta suojeleva vaikutus. Pienen lapsen sieraimiin tai lehmän utareisiin saatettiin sipaista tervaa, jotta paha ei tarttuisi niihin. Myös suola oli pahalta suojeleva aine. Vaikka kateellinen näki kalasaaliin, ei saalisonni hävinnyt, jos kalastaja ehti suolata kalat. Myös taikamerkkejä, viisikantoja tai tursaansydämiä, piirreltiin vaikkapa astioiden pohjiin. Usein kade katsoi pahalla silmällä, joten kateen katseen kohteeksi joutuminen oli vaarallisinta. Ketä tahansa saatettiin pitää mahdollisena kateena, jonka vuoksi kateilta oli hyvä suojautua varmuuden vuoksi. Kade saattoi vahingoittaa muillakin loitsuilla. Usein varsinkin onnen kääntyminen huonoksi katsottiin kateiden syyksi. Onnea saatettiin tavoitella takaisin taikatempuilla ja loitsuilla, jotka suunnattiin kateita vastaan. Monia vaivoja pidettiin kateiden syynä. Koska ihmiset sairastuivat toisinaan, eikä onnikaan ollut aina myötäinen, uskottiin kateita olevan paljon. Sananlasku kertookin: Katehia kaikki kansa, velhoja joka veräjä. Kateellisten taikoja tai pelkkää katsetta on pelätty myös monissa muissa kulttuureissa. == Katso myös == *Paha silmä == Lähteet == Luokka:Noidat Luokka:Noituus kansanperinteessä ja mytologiassa Luokka:Suomalaiset jumalat ja taruolennot
Boycott

Boycott on vuonna 1987 perustettu englanniksi laulava suomalainen rock-yhtye, jonka keulakuvina toimivat laulusolisti Tommi Läntinen ja kitaristi Hombre Lampinen. Yhtyeen musiikkia on kutsuttu termillä classic rock, mutta 1990-luvun alkupuolella sen musiikki alkoi muistuttaa enemmän popmusiikkia. Boycott lopetti toimintansa 1990-luvun alussa, minkä jälkeen Läntinen aloitti soolouransa. Boycott oli vuonna 1992 esiintymässä Pori Jazzeilla. Boycott teki paluun vuonna 2007. Yhtyeen tunnetuin hittikappale on ”Gotta Rock”. Paluunsa yhteydessä vuonna 2007 Boycott julkaisi uutta materiaalia 15 vuoden tauon jälkeen. Viikolla 23 jaettiin radioasemille uusi single, Graham Parker -cover ”Hey, Lord (Don’t Ask Me Questions)”. Seuraava single, ”Keep Things Alright”, julkaistiin syksyllä 2007. 26. syyskuuta ilmestyi kokoelmalevy Boycott Hits Back, joka sisältää yhtyeen suurimmat hitit, mutta myös edellä mainitut uudet kappaleet. Boycott on keikkaillut 2000-luvulla melko satunnaisesti. Vuonna 2017 tuli kuluneeksi tasan 30 vuotta yhtyeen syntymästä. Single ”Still I Rise” julkaistiin 3. maaliskuuta. Toinen single ”Partners in Crime” julkaistiin 12. toukokuuta ja kolmas single "Thunder" julkaistiin 22. syyskuuta. Uuden studioalbumin tuotti Okko Laru. Toukokuussa 2016 äkillisesti kuollut yhtyeen kitaristi Hombre Lampinen ei ollut mukana yhtyeen paluussa. Boycottin uusin studioalbumi The Mighty ilmestyi 20. lokakuuta 2017. == Kokoonpano == === Alkuperäinen kokoonpano (1. albumi)=== * Tommi Läntinen – laulu * Ari ”Hombre” Lampinen – kitara * Stenka Määttänen – basso * Marko Kainulainen – rummut * Jari Hongisto – pasuuna * Juha Ketola – trumpetti * Jouni Kannisto – saksofoni * Heikki Keskinen – saksofoni === 2. kokoonpano === * Tommi Läntinen – laulu * Ari ”Hombre” Lampinen – kitara * Masa (Veli-Matti) Maijanen – basso (ex- Gringos Locos / ex-Broadcast) * Marko Kainulainen – rummut * Jari Hongisto – pasuuna * Juha Ketola – trumpetti * Esa Niiva – saksofoni === 3. kokoonpano === * Tommi Läntinen – laulu * Ari ”Hombre” Lampinen – kitara * Tomi Norha – basso (aiemmin mm. Annican taustabändissä) * Harri Seppälä – rummut (aiemmin mm. Kirkan taustabändissä) * Tapio Siitonen – koskettimet (aiemmin mm. Johnny Lee Michaelsin kokoonpanoissa) === 2007– === *Tommi Läntinen – laulu *Ari ”Hombre” Lampinen – kitara *Tomi Norha – basso *Juha Jokinen – rummut *Jari Hongisto – pasuuna *Sami Pöyhönen – trumpetti *Pekka Välimäki – saksofoni === 2017– === * Tommi Läntinen – laulu * Henrik Strang – kitara * Roope Riihijärvi – kitara * Niko Kokko – basso * Petteri Korhonen – rummut * Jaakko Kiuru – koskettimet == Julkaisut == === Studioalbumit === * * * * * === Kokoelmat === * * == Katso myös == * Luettelo Boycottin kappaleista == Aiheesta muualla == * Facebook * Boycott Ylen Elävässä arkistossa Luokka:Tommi Läntisen yhtyeet Luokka:Suomalaiset rockyhtyeet
Tongareva

Tongareva (myös Penrhyn tai Mangarongaro) on atolli Cookinsaarilla. Se on Cookinsaarten pohjoisin paikka. Tongareva sijaitsee noin 1 370 kilometrin päässä Cookinsaarten pääsaari Rarotongasta. Atollin pinta-ala on 9,8 neliökilometriä, pituus noin 24 kilometriä ja leveys noin 12 kilometriä. Atolli muodostaa 77 kilometriä pitkän kehän, jonka sisään jäävän laguunin pinta-ala on 233 neliökilometriä. Saarella asui vuoden 2021 väestönlaskennan mukaan 233 asukasta ja vuoden 1996 väestönlaskennan mukaan 606 asukasta. Atollin suurimmat kylät ovat Omoka ja Tetautau. Atollin asukkaat puhuvat pääasiassa tongarevan kieltä. == Lähteet == == Aiheesta muualla == Luokka:Cookinsaarten saaret
Tongarevan kieli

Tongareva (tai mangarongaro, penrhyn) on austronesialainen kieli, jota puhutaan Tongarevan saarella, pohjoisilla Cookinsaarilla. Kielellä oli vuonna 2011 noin 200 äidinkielistä puhujaa. Tongarevan lähimpiä sukulaiskieliä ovat mm. maori ja mangareva. Kielellä ei ole tunnettuja murteita ja se lasketaan kuolevaksi. Kieltä kirjoitetaan latinalaisin aakkosin. == Fonologia == === Konsonantit === Labiaali Alveolaari Velaari Glottaali Nasaali m n ŋ Klusiili p t k ʔ Frikatiivi v h Tremulantti r Lähde: === Vokaalit === Etinen Keskinen Takainen Suppea i u Puolisuppea e o Avoin a Kaikki vokaalit voivat esiintyä niin lyhyinä kuin pitkinäkin. Lähde: ==Lähteet== Luokka:Cookinsaarten kielet Luokka:Tahitilaiset kielet
Taalainmaa

Taalainmaa () on yksi Ruotsin maakunnista. Se sijaitsee Keski-Ruotsissa Sveanmaan pääalueella. Taalainmaan pinta-ala on 29 236,7 km². Vuoden 2011 lopussa maakunnassa oli 276 605 asukasta, joten väestötiheys oli 9,5 asukasta neliökilometriä kohti. Taalainmaa kuuluu pääosin Taalainmaan lääniin ja pieniltä osin Gävleborgin lääniin. Taalainmaan suurimmat kaupungit ovat Borlänge ja Falun. Alueella on vahvat kansanperinteet mm. murteissa, taiteessa, kansanpuvuissa ja kirkkojen rakentamisessa. Maakunnassa on aikaisemmin ollut myös laajaa kaivostoimintaa sekä rauta- ja terästeollisuutta, mutta nykyisin maa- ja metsätalous sekä puunjalostusteollisuus työllistävät eniten. Kansallisromantiikan kaudella ruotsalaiset taiteilijat hakivat Taalainmaalta "alkuperäistä" ruotsalaisuutta hieman samaan tapaan kuin suomalaiset etsivät suomalaisuuden juuria Karjalasta. Taalainmaa kuuluu vanhoihin metsäsuomalaisten asuma-alueisiin ja siellä mm. sijaitsee osittain Rättvikin suomalaismetsä. ==Kunnat== * Avestan kunta * Borlängen kunta * Falunin kunta * Filipstadin kunta (pieni osa) * Gagnefin kunta * Hedemoran kunta * Leksandin kunta * Ljusdalin kunta (pieni osa) * Ludvikan kunta * Malung-Sälenin kunta * Moran kunta * Orsan kunta * Rättvikin kunta * Smedjebackenin kunta * Säterin kunta * Vansbron kunta * Älvdalenin kunta ==Väestönkehitys== ===Väestö lääneittäin=== Taalainmaalla oli vuoden 2011 lopussa yhteensä 276 605 asukasta, jotka jakaantuivat eri lääneihin seuraavasti: Lääni Väkiluku (31.12.2011) % Taalainmaan lääni 276 250 99,9 Gävleborgin lääni 288 0,1 Västmanlandin lääni 67 0,0 Kaikki läänit kuuluvat maakuntaan vain osittain. ==Kuvia== Kuva:Rattvik kyrka.jpg|Rättvikin kirkko. Kuva:Utsikt från björnparken, foto av alers.jpg|Maisema karhupuistosta. Kuva:Malung centre.jpg|Malungin keskustaa. File:Three dalecarlian horses.JPG|Taalainmaanhevosia ==Lähteet== == Aiheesta muualla == * Lääninhallituksen sivut * VisitSweden - Ruotsin matkailun virallinen verkkosivusto – Taalainmaa Luokka:Ruotsin maakunnat Luokka:Taalainmaan lääni Luokka:Seulonnan keskeiset artikkelit
Hoosianna (albumi)

Hoosianna on tamperelaisen gospel-rock -yhtye Terapian seitsemäs ja viimeinen albumi. Albumi äänitettiin kesän 2003 aikana ja julkaistiin 15. marraskuuta 2003 Maata näkyvissä -festareiden yhteydessä. Levyn viimeinen kappale Tule niin näet on uudelleen levytetty versio Tule & Kazo -levyn nimikkokappaleesta. == Kappaleet == # # # # # # # # # # ==Lähteet== == Aiheesta muualla == *Sanoitukset Terapian kotisivuilla luokka: Vuoden 2003 albumit Luokka:Terapian albumit
Maharashtra

Maharashtra () on Intian kolmanneksi laajin ja toiseksi väkirikkain osavaltio. Vuoden 2011 väestönlaskennan mukaan siellä on 112 374 333 asukasta. Se sijaitsee Intian länsirannikolla Goan naapurina. Maharashtran pääkaupunki on Mumbai, entiseltä nimeltään Bombay. Osavaltion virallinen kieli on marathi. Maharashtrassa on ollut asutusta kivikaudelta asti. Vanhimmat kirjalliset dokumentit ovat 300-luvulta eaa. Maharashtran halki kulkevat Länsi-Ghatin vuoret. Niiltä saavat alkunsa suuret joet Godavari ja Krishna, jotka laskevat Bengalinlahteen. Maharashtran ilmastoa hallitsee monsuuni-ilmiö. Vuodessa voidaan erottaa neljä vuodenaikaa: maaliskuusta toukokuuhun on kuumaa ja kuivaa, kesäkuusta syyskuuhun kuumaa ja sateista, loka-marraskuussa lämmintä ja kuivaa ja joulukuusta helmikuuhun viileää ja kuivaa. Maharashtra on Intian teollistuneimpia osavaltioita. Siellä on ennen kaikkea petrokemian teollisuutta. Mumbain liepeillä on Bollywood, Intian filmiteollisuuden keskus. Laajoilla alueilla sademäärä ei riitä maanviljelyn harjoittamiseen. Ruokaa on koetettu tuottaa käyttämällä sähköisiä kastelupumppuja ja toisaalta valitsemalla kuivuutta kestäviä hybridilajikkeita. Maharashtra on Intian suurin sokeriruo'on tuottaja. Hirssi, durra ja palkokasvit ovat yleisimpiä viljelykasveja. Riisiä kasvatetaan siellä missä sademäärä ylittää 1000 mm vuodessa, ja vehnää talvilajikkeena niillä pelloilla, joilla kosteus riittää talvisaikaan. Energiaa saadaan vesivoimasta ja hiiltä polttavista lämpövoimaloista. Intian ensimmäinen ydinvoimala on Tarapurissa, 113 km Mumbaista pohjoiseen. Ajantan ja Elloran luolastot Maharashtrassa ovat Unescon maailmanperintökohteita. ==Hallintojako== Osavaltio jakautuu hallinnollisesti kuuteen osa-alueeseen, jotka jakautuvat edelleen 35 piiriin. Piirit jakautuvat 109 osaan, jotka jakautuvat vielä 357 talukaan. Kuusi osa-aluetta ovat Amravati, Aurangabad, Konkan, Nagpur, Nashik, Pune. Osa-alue Piirit Mumbai (Konkan) Mumbai, Mumbai Suburban (Mumbai Upanagar), Thane, Raigad, Ratnagiri ja Sindhudurg Pune Pune, Satara, Sangli, Solapur ja Kolhapur Nashik Nashik, Dhule, Jalgaon, Ahmednagar ja Nandurbar Aurangabad Aurangabad, Jalna, Latur/Lattalur, Nanded, Osmanabad, Parbhani, Hingoli ja Beed Amravati Amravati, Akola, Washim, Buldhana ja Yavatmal Nagpur Nagpur, Chandrapur, Wardha, Bhandara, Gondia ja Gadchiroli ==Lähteet== == Aiheesta muualla == *
Jamie Uys

Jacobus Johannes Uys (30. toukokuuta 1921 – 29. tammikuuta 1996) oli eteläafrikkalainen elokuvaohjaaja, joka nousi kuuluisuuteen satiiristen slapstick-komedioidensa Hassut jumalat (1980) ja Hassut jumalat 2 (1989) ansiosta. Hän ohjasi myös luontoelokuvia ja piilokameraelokuvia. == Osittainen filmografia == *Dingaka (1965) *After You, Comrade (1967) *Lost in the Desert (1971) *Vekkulia väkeä (Beautiful People, 1973) *Hassut ihmiset (Funny People, 1976) *Hassut jumalat (The Gods Must Be Crazy, 1980) *Beautiful People II (1983) *Hassut ihmiset 2 (Funny People II, 1983) *Hassut jumalat 2 (The Gods Must Be Crazy 2, tehty 1985, julkaistu 1989) == Aiheesta muualla == * Luokka:Eteläafrikkalaiset elokuvaohjaajat Luokka:Vuonna 1921 syntyneet Luokka:Vuonna 1996 kuolleet
Flash Gordon

Flash Gordon on tieteissarjakuva, jota piirsi alun perin Alex Raymond.Goulart, Ron: Flash Gordon , St. James Encyclopedia of Popular Culture, Gale 2000. Vaatii HighBeam-tilauksen. Flash Gordon kehitettiin toisen avaruussankarin, Buck Rogersin, kilpailijaksi. Ensimmäinen Flash Gordon julkaistiin 7. tammikuuta 1934. Suomessa sarjakuvaa on joskus julkaistu myös nimillä Salama Gordon, Iskevä Salama, Sami Salama, Vaajanyrkki, Tiikeri Tom ja Blixt Gordon. Pisimpään Flash Gordonia piirsi Dan Barry. Sarjakuvan päähenkilö ja sankari on Flash Gordon, ja hänen apureitaan ovat tohtori Hans Zarkov ja Dale Arden. Nämä kolme ovat joutuneet planeetta Mongolle, jota hallitsee tyrannimainen Ming, sarjakuvan konna. Flash Gordon ystävineen liittoutuu prinssi Barinin kanssa, joka pyrkii syrjäyttämään Mingin. == Flash Gordon elokuvissa ja televisiossa == Flash Gordonista tehtiin kolme sarjafilmiä 1930–1940-luvulla. Niissä pääosaa esitti Buster Crabbe, ja niitä esitettiin Yhdysvalloissa televisiossa 1950-luvulla ja uudestaan 1970-luvun puolivälissä. 1950-luvulla Flash Gordonista tehtiin myös tv-sarja (pääosassa Steve Holland), josta leikattiin pitkä fiktio vuonna 1957. Vuonna 1980 Flash Gordonista tehtiin jälleen uusi elokuvasovitus Flash Gordon – iskevä salama. Flash Gordonia esitti Sam J. Jones ja Mingiä Max von Sydow. Elokuva tunnetaan parhaiten musiikistaan, jonka teki Queen. Flash Gordonista on tehty myös useita animaatiosarjoja. == Flash Gordon ja Tähtien sota == George Lucas oli nuorena innokas Flash Gordonin ihailija, ja halusi tehdä sarjakuvan pohjalta elokuvan, jossa hän olisi käsitellyt Flash Gordonia modernina myyttinä. Oikeudet omistanut Dino De Laurentiis ei kuitenkaan ollut kiinnostunut Lucasin tulkinnasta. Lucas kirjoitti sen sijaan Tähtien sodan, johon hän otti runsaasti vaikutteita Flash Gordonista. Flash Gordon ja Dale Arden olivat sekä Luke Skywalkerin ja Leia Organan että Anakin Skywalkerin ja Padmé Amidalan esikuvina. == Suomennettuja albumeja == * == Lähteet == == Aiheesta muualla == * Flash Gordon Internet Archivessa * Sampsa Kuukasjärvi: Scifiä kylmän sodan varjossa. Kvaak.fi 16.9.2011. Luokka:Yhdysvaltalainen sarjakuva Luokka:Strippisarjakuva Gordon, Flash Luokka:Science fiction -sarjakuvat
Niveltattaret

Niveltattaret eli pihatattaret (Polygonum) on tatarkasveihin kuuluva kasvisuku. Siihen kuuluu noin 20 lajia. Ne ovat yksivuotisia, ruohovartisia kasveja. == Niveltatarlajeja == * Eteläntatar (Polygonum bellardii) * Hietatatar (Polygonum raii) * Kaakontatar (Polygonum patulum) * Lusikkatatar (Polygonum achoreum) * Meritatar (Polygonum oxyspermum) * Pihatatar (Polygonum aviculare) * Tannertatar (Polygonum arenastrum) (tai tannerpihatatar Polygonum aviculare ssp. microspermum, pihatattaren alalaji) * Keltatatar (Polygonum ramosissimum) * Norjanhietatatar (Polygonum norvegicum) * Persiantatar (Polygonum argyrocoleon) == Niveltattarien suku laajasti == Laajasti käsitettyyn Polygonum-sukuun ovat aiemmin sisältyneet konnantattarien (Bistorta), kosteikkotattarien eli ukontattarien (Persicaria) ja röyhytattarien (Aconogonon) suvut. Osa lajeista on monivuotisia. Lajeja: * Hanhentatar Polygonum persicaria, synon. Persicaria maculosa * Isokonnantatar Polygonum bistorta, synon. Bistorta officinalis, aiemmin B. major * Katkeratatar Polygonum hydropiper, synon. Persicaria hydropiper * Lietetatar Polygonum foliosum, synon. Persicaria foliosa * Mietotatar Polygonum minus, synon. Persicaria minor * Nurmitatar Polygonum viviparum, synon. Bistorta vivipara * Röyhytatar Polygonum divaricatum, synon. Aconogonon divaricatum * Ukontatar Polygonum lapathifolium, synon. Persicaria lapathifolia * Vesitatar Polygonum amphibium, synon. Persicaria amphibia == Lähteet == == Aiheesta muualla == * ITIS: Polygonum * UniProt: Taxonomy - Polygonum * United States Department of Agriculture (USDA): Polygonum * Centre for Agriculture and Biosciences International (CABI): Polygonum (knotweed) * Flora of China: Polygonum
Katkeratatar

Katkeratatar (Persicaria hydropiper, syn. Polygonum hydropiper) on yksivuotinen tatarkasvi. == Ulkonäkö ja koko == Kasvilla on 20–70 cm korkea pystyyn kohoava varsi. Lehdet ovat 5–10 cm, puikeat, lähes ruodittomat, reunoilta hennosti karvaisia, korvakkeet yhtyvät varren ympäri. Kukka on 3–5 mm pitkä, jossa 4–5 tyvestä puoleenväliin yhdistynyttä liuskaa, jotka ovat laidoilta valkoisia tai punertavia. Emiö muodostuu kahdesta yhteen kasvaneesta lehdestä. Tyveltä yhdistyneitä vartaloita 2. Heteitä yleensä 6. Hedelmä on tummanruskea pähkylä. Kukinto on rento harva tähkä. Katkeratatar kukkii heinä­–syyskuussa. Kasvi on pippurisen karvaan makuinen.Den virtuella floran: Bitterpilört (Persicaria hydropiper) == Levinneisyys == Katkeratatar on levinnyt miltei kaikkialle maapallolla, Afrikkaa se ei ole vielä saavuttanut. Suomessa sitä kasvaa Oulusta alas päin, Etelä-Suomessa yleisesti.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 16.10.2017. == Elinympäristö == Kasvi kasvaa ojissa, lammikoissa, lätäköissä, rannoilla sekä muilla kosteilla, soisilla ja rehevillä paikoilla. == Käyttö == Sisältää muun muassa kohdun supistuksiin vaikuttavaa polygopiperiiniglukosidia, runsaasti K-vitamiinia, useita flavonoideja, jotka vähentävät hiussuonten haurautta. Kasvista valmistetuilla uutteilla on lääkitty etenkin naisten elinten verenvuotoja. Jalostetun kasvin lehtiä käytetään Japanissa vihanneksena. Villaa on myös värjätty keltaiseksi tällä kasvilla. == Lähteet == == Aiheesta muualla == * Kasviatlas 2020: Katkeratattaren (Persicaria hydropiper) levinneisyys Suomessa. * Pinkka, Lajintuntemuksen oppimisympäristö: Katkeratatar (Persicaria hydropiper) * United States Department of Agriculture (USDA): Polygonum hydropiper * Flora of North America: Persicaria hydropiper * Flora of China: Polygonum hydropiper Luokka:Kosteikkotattaret
Robert Duvall

Robert Selden Duvall (s. 5. tammikuuta 1931 San Diego, Kalifornia) on yhdys­valtalainen näyttelijä ja ohjaaja. Hänen ensimmäinen roolinsa oli elo­kuvassa Kuin surmaisi sata­kielen (1962), mutta hänen varsinaiset läpi­murto­elo­kuvansa olivat Kummi­setä (1972) ja sen jatko-osa Kummisetä osa II (1974). Duvall on myös ohjannut elo­kuvat Apostoli ja Assassination Tango. Duvall on ollut ehdolla Oscar-palkinnon saajaksi seitsemän kertaa. Hän on saanut Oscarin parhaasta mies­pää­osasta elo­kuvasta Kantrin kaipuu ja Baftan elo­kuvasta Ilmestyskirja. Nyt. == Valikoitu filmografia == * Kummisetä (1972) * Kummisetä osa II (1974) * Ilmestyskirja. Nyt (1979) * Deep Impact (1998) == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:Primetime Emmy -palkinnon saajat Luokka:SAG-palkinnon saajat Luokka:Vuonna 1931 syntyneet Luokka:Elävät henkilöt Luokka:Seulonnan keskeiset artikkelit
Sixten Jernberg

Edy Sixten Jernberg (6. helmikuuta 1929 Lima, Malung-Sälen – 14. heinäkuuta 2012 Mora) oli ruotsalainen, 1950-luvun lopulla ja 1960-luvun alussa maailman parhaimpiin kuulunut maastohiihtäjä. Hän on yhdeksänkertainen olympiamitalisti.Arponen, ym., s. 150–151 Jernberg erikoistui pitkille matkoille. Hän voitti kaksi kertaa niin 50 kilometrin maailmanmestaruuden kuin olympiakullankin. Molemmissa 50 kilometrin olympiakultahiihdoissaan hän oli toiseksi viimeinen matkaan lähtijäWallechinsky, s. 255. Runsaimman mitalisaaliinsa olympiakisoista – kullan, kaksi hopeaa ja pronssin – Jernberg sai vuonna 1956 Cortina d’Ampezzosta. Viimeisen olympiamitalinsa hän saavutti 1964 kaksi päivää 35-vuotissyntymäpäivänsä jälkeen.Wallechinsky, s. 256, 261 Jernberg jakoi helmikuussa 1955 Cortinan olympialaisten esikisojen 30 kilometrin hiihdon voiton Neuvostoliiton Vladimir Kuzinin kanssa. Jernberg oli Ruotsin mestari 20 kertaa. Hän voitti 15 kilometriä seitsemän kertaa eli vuosina 1955–1961, 30 kilometriä kolme kertaa eli vuosina 1957, 1960 ja 1961, 50 kilometriä viisi kertaa eli vuosina 1955–1957, 1960, 1961 sekä 3 × 10 kilometrin viestin IF Liman joukkueessa viisi kertaa vuosina 1956, 1957, 1959, 1960 ja 1964. Vasa-hiihdon Sixten Jernberg voitti vuosina 1955 ja 1960http://www.hs.fi/urheilu/Hiiht%C3%A4j%C3%A4legenda+Sixten+Jernberg+on+kuollut/a1305583314891 . Vuonna 1956 hänet palkittiin Svenska Dagbladetin kultamitalilla nykyaikaisen viisiottelijan Lars Hallin kanssahttp://www.svd.se/sport/bragdguldet/bragdmedaljorer-genom- tiderna_485089.svd. Jernberg oli seiväshyppääjä Ingemar Jernbergin setähttp://www.sports-reference.com/olympics/athletes/je/sixten- jernberg-1.html . Jernberg kuoli 14. heinäkuuta 2012 Morassa 83 vuoden ikäisenähttps://sok.se/idrottare/idrottare/s/sixten-jernberg.html. Hän oli sairastellut vuoden ajan.http://yle.fi/urheilu/olympiavoittaja_sixten_jernberg_on_kuollut/6217897 == Arvokisamitalit == * Falunin MM-kilpailut 1954 ** Pronssia 4 × 10 kilometrillä ** 4. sija 30 kilometrillä ** 7. sija 15 kilometrillä ** 12. sija 50 kilometrillä * Cortina d'Ampezzon talviolympialaiset 1956 ** Kultaa 50 kilometrillä ** Hopeaa 15 kilometrillä Wallechinsky, s. 245 ** Hopeaa 30 kilometrillä Wallechinsky, s. 250 ** Pronssia 4 × 10 kilometrillä Wallechinsky, s. 260 * Lahden MM-kilpailut 1958 ** Kultaa 50 kilometrillä ** Kultaa 4 × 10 kilometrillä ** Pronssia 30 kilometrillä ** 4. sija 15 kilometrillä * Squaw Valleyn talviolympialaiset 1960 ** Kultaa 30 kilometrillä ** Hopeaa 15 kilometrillä ** 4. sija 4 × 10 kilometrillä ** 5. sija 50 kilometrillä * Zakopanen MM-kilpailut 1960 ** Kultaa 50 kilometrillä ** Kultaa 4 × 10 kilometrillä ** 10. sija 30 kilometrillä * Innsbruckin talviolympialaiset 1964 ** Kultaa 50 kilometrillä ** Kultaa 4 × 10 kilometrillä Wallechinsky, s. 261 ** Pronssia 15 kilometrillä Wallechinsky, s. 246 ** 5. sija 30 kilometrillä == Lähteet == * * * Sixten Jernberg Biography and Olympic Results Olympics at Sports-Reference.com * Sixten Jernberg Sveriges Olympiska Kommitté === Viitteet === Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1929 syntyneet Luokka:Vuonna 2012 kuolleet
Prometheus

Prometheus (myös Prometheas tai Prometeus) on kreikkalaisessa mytologiassa titaani, joka loi ihmiset ja varasti heille jumalilta tulen. Prometheus oli Iapetoksen ja Klymenen poika sekä Atlaksen ja Epimetheuksen veli. Prometheus muovasi savesta ihmisen, jolla hän hieman toisistaan poikkeavien tarinoiden mukaisesti kansoitti maan. Zeus ei halunnut antaa Prometheuksen suojateille tulta, joten tämä varasti sen ja toi sen ihmisille fenkolin varressa. Prometheus huijasi myös Zeuksen valitsemaan huonoimman palan ihmisiltä vaaditusta härkäuhrista, täten auttaen ihmisiä. Kostaakseen Zeus lähetti Pandoran lippaineen Prometheuksen luo. Lippaan piti sisältää jumalten lahja, mutta todellisuudessa siinä olivatkin maailman vitsaukset. Prometheus ei luottanut lahjaan eikä nainut Pandoraa. Pandoran kanssa meni kuitenkin naimisiin Prometheuksen veli, Epimetheus, joka niin tehdessään toi vitsaukset maailmaan. Prometheuksen ja Epimetheuksen vastakohtaisuutta kuvastavat nimet: Prometheus merkitsee ”etukäteen ajattelevaa”, Epimetheus ”jälkikäteen ajattelevaa”. Lopulta Zeus kytki Prometheuksen kallioon, jossa kotka nokki joka päivä hänen maksaansa, joka aina öisin kasvoi entiselleen. Herakles surmasi kotkan ja vapautti Prometheuksen noin 30 vuoden vankeuden jälkeen. == Katso myös == * Prometheuksen tuli == Lähteet == == Aiheesta muualla == Luokka:Kreikkalainen mytologia Luokka:Antiikin oraakkelit Luokka:Titaanit Luokka:Seulonnan keskeiset artikkelit
Aleksandar Karađorđević

Aleksandar Karađorđević () (s. 7. heinäkuuta 1945) on Jugoslavian viimeisen kuninkaan Pietari II:n poika ja Serbian kruununtavoittelija. == Elämäkerta == Saksan hyökätessä Balkanille toisessa maailmansodassa vuonna 1941 Jugoslavian kuningas Pietari II lähti maanpakoon ja perusti pakolaishallituksen Lontooseen. Saksa perusti Balkanille kaksi nukkevaltiota, fasistisen Kroatian itsenäisen valtion ja Serbiaan Nedićin hallituksen. Teheranin konferenssin jälkeen liittoutuneet siirsivät tukensa kuningasmielisiltä četnikeiltä kommunistipartisaaneille. Aleksandarin mukaan hänen isänsä ei voinut uskoa, että demokraattinen Yhdysvallat ja monarkistinen Iso-Britannia kääntyisivät häntä vastaan. Kesäkuussa 1944 monarkistien johtaja Ivan Šubašić ja partisaanijohtaja Tito liittoutuivat ja aloittivat taistelun saksalaisia miehittäjiä vastaan. Kommunistipartisaanit sanoivat irti monarkistien sopimuksen 29. marraskuuta 1943. Sodan jälkeen 10. elokuuta 1945 – kuukausi Aleksandarin syntymän jälkeen – kommunistit muuttivat maan nimen Jugoslavian sosialistiseksi liittotasavallaksi. Vuoden 1947 paikkeilla syrjäytetty kuningasperhe menetti Jugoslavian kansalaisuuden, ja sen omaisuus takavarikoitiin. Aleksandar Karađorđević syntyi Lontoossa, Brook Streetillä sijaitsevan Claridge’s-hotellin sviitissä numero 212; Britannian hallitus antoi huoneen Jugoslavian pakolaishallitukselle, jotta prinssi Aleksander syntyisi "Jugoslavian maaperällä". Vuonna 1972 Aleksandar Karađorđević avioitui Sevillassa, Espanjassa prinsessa Maria da Glorian kanssa. Avioliitto purkautui 1985. Kun Slobodan Milošević oli syrjäytetty, Aleksander sai luvan palata Jugoslaviaan. Hän saapui Jugoslaviaan ensi kertaa vuonna 1991 ja muutti sinne asumaan 2000. Vuonna 2001 hän sai Jugoslavian kansalaisuuden ja takaisin entiset kuninkaalliset kiinteistöt. Nykyään Aleksandar Karađorđevic asuu Deli Dvorissa, Serbian kuninkaallisen perheen kesäasunnossa, joka sijaitsee Dedinjen vuorella, Belgradin lähellä. Maaliskuussa 2007 Aleksander ilmoitti aikovansa tuoda isänsä ruumiin Yhdysvalloista Serbiaan uudelleen haudattavaksi. Aie toteutui toukokuussa 2013. == Lähteet == == Aiheesta muualla == Luokka:Kruununtavoittelijat Luokka:Serbialaiset henkilöt Luokka:Prinssit Luokka:Vuonna 1945 syntyneet Luokka:Elävät henkilöt
Sisyfos

Sisyfos oli Kreikan mytologiassa Korintin perustaja ja kuningas, joka ei piitannut jumalista eikä kuolemasta. Kun kuolema (Thanatos) tuli Zeuksen käskystä noutamaan Sisyfosta, tämä vangitsi kuoleman köysillä ja pani hänet lukkojen taakse. Zeus lähetti Areen vapauttamaan kuoleman, ja Sisyfos joutui manalaan. Manalassa Sisyfos petkutti kuolemaa uudelleen ja sai palata takaisin elämään. Petkutuksen paljastuttua kuolema tuli jälleen hakemaan häntä. Jouduttuaan takaisin manalaan Sisyfos sai tehtäväkseen vierittää ikuisesti kivenlohkaretta ylös jyrkkää rinnettä. Kun lohkare oli melkein huipulla, se vierikin takaisin alas, ja Sisyfoksen täytyi aloittaa työ alusta. Sisyfos oli päähenkilönä muun muassa satyyrinäytelmässä Sisyfos, joka on pantu sekä Kritiaan että Euripideen nimiin. Filosofi Albert Camus käsitteli Sisyfoksen myyttiä samannimisessä esseessään. == Lähteet == == Aiheesta muualla == * Camus, Albert: The Myth of Sisyphus Luokka:Kreikkalainen mytologia
Boris Šapošnikov

Boris Mihailovitš Šapošnikov (; 8. lokakuuta (J: 20. syyskuuta) 1882 Zlatoust - 26. maaliskuuta 1945 Moskova) oli Neuvostoliiton marsalkka. Šapošnikov liittyi Venäjän armeijaan vuonna 1901. Hän valmistui Nikolajevskin upseeriopistosta vuonna 1910 ja toimi Kaukasuksen armeijan komentajana ensimmäisen maailmansodan aikana. ==Ammattiupseerina puna-armeijaan== Šapošnikov osallistui Venäjän vallankumoukseen everstinä, epätavallisesti bolševikkien puolella. Šapošnikov oli yksi harvoista Puna-armeijan komentajista, jotka olivat saaneet virallisen sotilaallisen koulutuksen. Hän liittyi Puna-armeijan kenraaliesikuntaan, missä hän työskenteli vuoteen 1925 asti. Hän yleni Leningradin sotilaspiirin komentajaksi ja hän toimi myös Moskovan ja Privolznin sotilaspiirien komentajana. Hänet hyväksyttiin Puna- armeijan Frunzen sotilasakatemian komendantiksi vuonna 1935 ja nimitettiin yleisesikunnan päälliköksi teloitetun marsalkka Mihail Tuhatševskin tilalle kesällä 1937. Šapošnikov ylennettiin Neuvostoliiton marsalkaksi vuonna 1940. ==Suunnitelma armeijan vahvistamisesta== Huolimatta menneisyydestään keisariajan upseerina, Šapošnikov saavutti Stalinin kunnioituksen ja luottamuksen. Hän selviytyi hengissä 1930-luvun suuren vainon aikana, mahdollisesti koska oli liittynyt kommunistiseen puolueeseen vasta 1930-luvulla, sillä Stalinin vainot kohdistuivat enimmäkseen puolueen veteraaneihin. Puhdistusten jälkeen Stalin hyväksyi Šapošnikovin suunnitelman Puna-armeijan nopeasta vahvistamisesta. Suunnitelmaa ei kuitenkaan laitettu käytäntöön ennen Saksan hyökkäystä Neuvostoliittoon kesäkuussa 1941. Suunnitelma kuitenkin pelasti Neuvostoliiton täydelliseltä tuholta. Šapošnikov luopui Pääesikunnan johtajuudesta elokuussa 1940. Virallisesti ilmoitettiin terveydelliset syyt, mutta mahdollisesti erimielisyydet Stalinin kanssa lienevät olleet syynä eroon. ==Toisessa maailmansodassa== Neuvostoliitto aloitti 1939 talvisodan Suomea vastaan Kliment Vorošilovin johtamin joukoin. Hyökkäyksen huonot tulokset johtivat siihen, että Stalin nimitti tammikuussa 1940 uudet miehet johtamaan sitä. Tällöin Šapošnikov sai vastuulleen Karjalankannaksen hyökkäyssuunnan armeijankomentaja Semjon Timošenkon alaisena. Uudet komentajat saivatkin hyökkäyksen toimimaan aikaisempaa paremmin. Talvisota päättyi maaliskuun 1940 puolivälissä. Šapošnikov kutsuttiin takaisin Pääesikunnan päälliköksi Saksan hyökkäyksen alettua 1941, ja osin hänen ansiostaan Neuvostoliiton sodanjohto ja operatiivinen toiminta parani. Hän joutui luopumaan tehtävistään sairauden vuoksi vuonna 1943. Hän toimi kuitenkin Vorošilovin sotilasakatemian komentajana kuolemaansa vuoteen 1945 asti. ==Lähteet== Luokka:Neuvostoliiton marsalkat Luokka:Vuonna 1882 syntyneet Luokka:Vuonna 1945 kuolleet
Al Oerter

Alfred Adolf ”Al” Oerter, Jr. (19. syyskuuta 1936, Astoria, New York – 1. lokakuuta 2007, Fort Myers, Florida) oli yhdysvaltalainen yleisurheilija ja kiekonheiton nelinkertainen olympiavoittaja. Oerterin olympiaura alkoi 1956 Melbournessa. Hän ei kuulunut suosikkien joukkoon mutta teki loppukilpailun ensimmäisellä kierroksella oman ennätyksensä 56,36 metriä, joka riitti mestaruuteen. Hänen kaksi muutakin heittoaan olivat pidempiä kuin hopeamitalisti Fortune Gordienin pisin heitto.Wallechinsky, s. 105 Vuotta myöhemmin Oerterin urheilu-ura ja elämä olivat päättyä auto-onnettomuudessa. Oerter toipui kuitenkin Rooman 1960 olympialaisiin mennessä. Vaikka hän Yhdysvaltain olympiakarsinnoissa hävisikin Rink Babkalle, voitti hän Roomassa kultaa viidennen kierroksen heitollaan 59,18 m, joka oli myös uusi olympiaennätys.Wallechinsky, s. 105–106 Toukokuussa 1962 Oerter heitti ensimmäisenä kiekkoa yli 200 jalkaa;Wallechinsky, s. 106 tulos 61,10 m oli hänen ensimmäinen maailmanennätyksensä. Vladimir Trusenjev otti maailmanennätyksen hetkeksi nimiinsä mutta Oerter paransi ennätystä tulokseen 62,45 m heinäkuussa 1962, tulokseen 62,62 m huhtikuussa 1963 sekä tulokseen 62,94 m huhtikuussa 1964.Butler, s. 472 Ennen Tokion 1964 olympialaisia Ludvík Daněk vei Oerterilta maailmanennätyksen, ja loukkaantumiset alkoivat vaivata amerikkalaista. Häntä kiusasi niskavamma, ja vajaa viikko ennen kilpailua häneltä repesi harjoitellessa rusto kylkiluusta. Olympialaisten karsinnassa Oerter heitti avausheitollaan olympiaennätyksen 60,54 m. Loppukilpailussa hän oli vaikeuksissa mutta heitti viidennellä kierroksella olympiaennätyksen 61,00 m ja voitti kultaa 48 senttimetrin erolla Daněkiin. Méxicon 1968 olympialaisissa maanmies Jay Silvester oli selvä suosikki, sillä Oerterin ennätyskin oli heikompi kuin Silvesterin keskivertokiekkokaari. Loppukilpailun kolmannella kierroksella Oerter nousi neljänneltä sijalta johtoon olympiaennätyksellä 64,78 metriä. Muut eivät tähän pystyneet vastaamaan ja esimerkiksi Silvester heitti perätysten kolme mitätöntä heittoa. Oerter heitti vielä loppukilpailun toiseksi ja kolmanneksi pisimmät heitot ja voitti ensimmäisenä yleisurheilijana kultaa neljissä perättäisissä kisoissa. Sittemmin yleisurheilussa vain Carl Lewis on pituushypyssä pystynyt vastaavaan suoritukseen. Méxicon olympialaisten jälkeen Oerter lopetti uransa. Hän lähti kuitenkin yrittämään vielä vuoden 1980 Moskovan kisoihin. Hän sijoittui Yhdysvaltojen olympiakarsinnoissa neljänneksi, kun yleisurheilussa sallitaan vain kolme edustajaa maata kohti. Vaikka Oerter olisikin läpäissyt karsinnat, hän olisi siltikin jäänyt ulos kisoista Yhdysvaltojen boikotin takia. Oerter heitti samana vuonna oman ennätyksensä (69,46 metriä) 43-vuotiaana. == Lähteet == * * === Viitteet === Luokka:Yhdysvaltalaiset kiekonheittäjät Luokka:Yhdysvaltalaiset olympiavoittajat Luokka:Vuonna 1936 syntyneet Luokka:Vuonna 2007 kuolleet
Forer-ilmiö

Forer-ilmiö (myös Barnum-ilmiö, P. T. Barnumin mukaan) tarkoittaa, että ihmiset hyväksyvät epämääräiset ja yleismaailmalliset selitykset erittäin osuviksi kuvauksiksi persoonallisuudestaan, jos niiden väitetään olevan juuri heitä varten tehtyjä. Forer-ilmiö voi tarjota syyn näennäistieteiden, kuten astrologian, grafologian ja ennustamisen, suosioon. Forer-ilmiö on nimetty psykologi Bertram R. Forerin (1914–2000) mukaan, joka vuonna 1948 teetti oppilaillaan persoonallisuustestin ja antoi myöhemmin testin tulokset. Oppilaat saivat sitten arvioida, kuinka hyvin testitulos sopi heidän persoonallisuuteensa asteikolla 0–5. Keskimääräinen tulos oli 4,26. Tämän jälkeen Forer paljasti, että oli jakanut kaikille oppilaille saman testituloksen, joka oli lainattu horoskoopista. Myöhemmissä tutkimuksissa on havaittu, että koehenkilö uskoo analyysiin enemmän, jos: * sen kerrotaan koskevan vain häntä * hän pitää arvioijaa auktoriteettina * analyysi luettelee enimmäkseen myönteisiä ominaisuuksia. ==Lähteet== ==Kirjallisuutta== * Dickson, D. H.; Kelly, I. W. (1985): The ”Barnum Effect” in Personality Assessment: A Review of the Literature. — Psychological Reports (Missoula), 57 (1), s. 367–382. Luokka:Astrologia Luokka:Kognitiiviset vinoumat
Rorschach

Rorschach voi tarkoittaa seuraavia: * Hermann Rorschach (1884–1922), sveitsiläinen psykiatri ja psykoanalyytikko ** Rorschachin musteläiskätesti, Hermann Rorschachin kehittämä psykologinen testi * Rorschach, kaupunki Sveitsissä * Rorschach, sarjakuvahahmo Vartijat-sarjakuvaromaanissa * Rorschach, yhdysvaltalainen hardcore punk -yhtye
Nimiäiset

Nimiäiset tai nimenantojuhla on uskonnottomassa tapakulttuurissa lapsen nimenannon yhteydessä järjestettävä juhla. Tilaisuudessa lapsi esitellään suvulle ja perheystäville. Lapsen nimi julkistetaan mahdollisesti ensi kertaa. Nimiäiset ovat Suomessa kehittyneet alati kasvavan uskonnollisiin yhdyskuntiin kuulumattomien joukon tarpeisiin. Lapsen vanhemmat päättävät hyvin vapaasti juhlan paikan ja tilanteen. Nimiäisiin saatetaan kutsua ulkopuolinen puhuja, tai puhuja voi olla sukulainen tai ystävä. Vuonna 2015 arviolta joka neljäs vauva sai nimensä uskonnottomasti. Nimenantojuhla voi mennä esimerkiksi seuraavasti: Lapsi puetaan juhlamekkoon. Juhlapuhuja, vanhemmat tai kummi pitää puheen. Äiti julkistaa lapsen nimen, ja isä laskee vauvan päähän kukkaseppeleen. Vieraat allekirjoittavat onnentoivotuksen lapselle. Lapselle voidaan myös istuttaa oma puu. Kahvitarjoilu ja pienet lahjat ovat yleisiä. == Lähteet == == Kirjallisuutta == * == Aiheesta muualla == * Ilomäki, Anu: Enää runsas puolet lapsista kastetaan Helsingissä. Helsingin Sanomat 15.7.2008. * Nimenantojuhla eli nimiäiset . Bebesinfo. * Närhinen, Leila: Surujuhlasta ilojuhlaan eli kertomus Eetu Matiaksen nimiäisistä. Vapaa ajattelija 4-5/2000. * Pajari, Katriina: Ohtoa ei kasteta, mutta rippikouluun saa mennä. Helsingin Sanomat 15.7.2008. * Uro, Jarkko: Uskonnoton nimenanto. Vau.fi 20.1.2010. Luokka:Perhejuhlat Luokka:Uskonnoton tapakulttuuri
Sin City (elokuva)

Sin City on Frank Millerin samannimisiin sarjakuviin perustuva sarjakuvamainen noir-elokuva. Elokuvan ohjannut Robert Rodriguez on merkinnyt Millerin elokuvan ensimmäiseksi ohjaajaksi, vaikkei tämä ole ollut juurikaan tekemisissä itse elokuvanteon kanssa. Myös Quentin Tarantino on ohjannut elokuvassa yhden kohtauksen. Elokuva on oikeastaan minisarja. Se koostuu kolmesta itsenäisestä, peräkkäin kerrotusta tarinasta, joista jokainen pohjautuu yhteen Sin City -albumiin (Sin City, Kohtalokas tappo ja Keltainen äpärä). Tarinat liittyvät toisiinsa ja niissä on osittain yhteisiä sivuhenkilöitä. Elokuvassa käytetään hyväksi sarjakuvamaisuutta muun muassa osittaisen mustavalkoisuuden keinoin. Sin City äänestettiin elokuvalehti Episodin lukijaäänestyksessä vuoden 2005 parhaaksi elokuvaksi. Toimituksen vuoden 2005 parhaat -listalla se sijoittui kolmanneksi. == Rooleissa == == Jatko-osa == Elokuvan jatko-osa Frank Millerin Sin City: A Dame to Kill For sai ensi-iltansa vuonna 2014. == Lähteet == == Aiheesta muualla == === Arvostelut === * Luokka:Dark Horse Comicsin sarjakuviin perustuvat elokuvat Luokka:Vuoden 2005 yhdysvaltalaiset elokuvat Luokka:Robert Rodríguezin ohjaamat elokuvat Luokka:Quentin Tarantinon ohjaamat elokuvat Luokka:Film noir -elokuvat Luokka:Mafiaelokuvat Luokka:Episodielokuvat Luokka:Seulonnan keskeiset artikkelit
Salametsästys

Salametsästys tarkoittaa luvatonta ja laitonta metsästystä, joka tapahtuu kiellettynä aikana tai kohdistuu metsästykseltä rauhoitettuun eläimeen tai tapahtuu alueella, jossa metsästäjällä ei ole metsästysoikeutta. Myös sallitulla alueella ja ajalla tapahtuva luvalliseen lajiin kohdistettu kiellettyä ansapyyntiä kutsutaan salametsästykseksi. Myös laillisen metsästyksen yhteydessä tapahtuvaa lain näkökulmasta kielletyn saaliin tavoittelua sanotaan salametsästykseksi. Salametsästyksen yhteydessä tapahtuva saaliin kaatamista, ampumista kutsutaan salakaadoksi ja vastaavasti kaatajaa, ampujaa salametsästäjäksi tai salakaatajaksi. Salametsästysrikokset jäävät Suomessa lähes aina tutkimatta. Lisäksi kiinnijääneiden rangaistukset ovat olleet poikkeuksetta erittäin lieviä.ıSuomen susikannan pieneneminen, Satuhassi.fi == Suden salametsästys Suomessa == Susien salakaadot ovat merkittävä ongelma Suomessa, ja niiden arvioidaan lisääntyneen. Esimerkiksi Kainuussa elää nykyään enää kaksi susilaumaa. 90 prosenttia yli puolivuotiaista susista kuolee ihmisen käden kautta. Susia häviääkin enemmän kuin metsästyslupia niiden tappamiseksi on annettu, esimerkiksi Kuhmossa susia on hävinnyt lähes kaksinkertainen määrä lupiin verrattuna. Myös hirvien määrän väheneminen on vaikuttanut susien määrään laskevasti. Joillain seuduilla hirvikanta on vähentynyt merkittävästi. Susi on luokiteltu Suomessa erittäin uhanalaiseksi lajiksi. Susi on Suomen vihatuin ja pelätyin suurpeto.Yle.fiSusien määrä yllättäen vähenty. Suomen luonto Hirvien pyyntiin taas ennätysmäärä lupia Kainuussa. Metsastys.comUhanalainen susi kärsii salamtsästyksestä. Salakaadotseis.fi Uhanalainen susi kärsii salametsästyksestä. Mtv3.fi == Katso myös == * Metsästysrikos * Metsästäjän eettiset ohjeet == Lähteet == == Aiheesta muualla == Luokka:Metsästys Luokka:Rikokset
Bob Beamon

Robert ”Bob” Beamon (s. 29. elokuuta 1946 Jamaica, New York City, New York) on yhdysvaltalainen pituushyppääjä ja olympiavoittaja. Bob Beamon tunnetaan 1968 Méxicon olympiakisojen pituushypyn voittotuloksestaan 890 senttimetriä, joka kesti maailmanennätyksenä peräti 23 vuotta. Hän rikkoi tuolloin voimassa olleen maailmanennätyksen 55 senttimetrillä. Beamonin paras tulos urallaan ennen Méxicon haamuhyppyä oli ollut 833 cm ja olympialaisten jälkeen hän ylsi parhaimmillaan 822 senttimetrin hyppyyn. Beamon hyppäsi tuloksensa ensimmäisellä yrittämällä. Olosuhteet olivat hänen puolellaan. Suorituspaikka sijaitsi noin kahden kilometrin korkeudessa merenpinnasta, minkä ansiosta ilmanvastus oli vähäisempi kuin lähempänä merenpintaa. Myötätuulta oli juuri sallitut kaksi metriä sekunnissa, joten tulos voitiin hyväksyä ennätykseksi. Askelmerkkien kanssa usein vaikeuksissa ollut Beamon myös osui lankulle ihanteellisen ”senttejä säästävällä” tavalla. Beamonin tuloksen rikkoi vasta Mike Powell vuonna 1991 yleisurheilun maailmanmestaruuskilpailuissa Tokiossa (895 cm). Beamonin 890 cm on kuitenkin edelleen olympiaennätys ja kaikkien aikojen toiseksi pisin sallituissa oloissa tehty hyppy. Ennen olympialaisia Beamon oli voittanut 22 kilpailuaan 23:sta. Vuoden 1967 Pan-Amerikan kisoissa hän oli voittanut hopeaa. == Yksityiselämä == Beamonin äiti kuoli pojan ollessa alle vuoden ikäinen ja hän ei koskaan saanut tietää biologista isäänsä. Urheilu-uransa jälkeen hän toimi monissa nuorisourheilua tukevissa projekteissa ja oli myös Olympiaurheilijoiden taidemuseon johtajana Floridassa, jossa hän vieläkin asuu. == Lähteet == == Aiheesta muualla == * Beamon olympic.org:ssa * Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1946 syntyneet Luokka:Elävät henkilöt
Linnoitus (täsmennyssivu)

Linnoitus voi tarkoittaa seuraavia asioita: * linnoitus eli linnake, katso bastionijärjestelmä * linnoitus eli tornitus, siirto shakissa * Linnoitus, Viipurin vanhin kaupunginosa * Linnoitus, Lappeenrannan kaupunginosa
FK Elista

Futbolnyi klub Elista () on jalkapalloseura Elistan kaupungissa, Kalmukiassa. Seura on perustettu vuonna 2005 edeltäjänsä Uralanin raunioille. ==Historia== Elistan edeltäjä Uralan (kalmukin kielellä eteenpäin) perustettiin vuonna 1958. Se voitti kaikki Kalmukian sarja- ja cup-mestaruudet ennen vuotta 1965; vuonna 1966 se pääsi Neuvostoliiton B-liigaan. Neuvostoliiton toiseksi korkeimmalla sarjatasolla Uralan pelasi aina vuoteen 1991 saakka. Sen paras sijoitus oli viimeisen kauden kakkossija. Tämän jälkeen joukkue jatkoi Venäjän 1. divisioonassa, jonka se voitti vuonna 1997, ja pääsi näin korkeimmalla sarjatasolle. Vuonna 2000 se putosi takaisin ykköseen, nousi seuraavana vuonna takaisin pääsarjaan, mutta putosi taas kahden vuoden kuluttua. Vuonna 2004 joukkue ajautui taloudellisiin vaikeuksiin. Pelaajien palkat olivat jääneet maksamatta puolen vuoden ajalta, ja monet lähtivät seurasta. Toisinaan joukkue ei saanut otteluihin kokoon edes täyttä miehistöä. Joukkueelle ei enää myönnetty ammattilaislisenssiä. Uralanin puheenjohtajana toimi Kalmukian tasavallan presidentti ja kansainvälisen shakkiliiton puheenjohtaja Kirsan Iljumžinov; tasavallan hallinnon panostus joukkueeseen oli hyvin voimakasta. Uusi seura FK Elista perustettiin Uralanin raunioille vuonna 2005. 80 prosenttia joukkueen pelaajista oli paikallisesta jalkapallokoulusta. Se sijoittui esikoiskaudellaan amatöörisarjassa toiseksi. Seuraavaksi kaudeksi Venäjän ammattilaisliiga, joka hallinnoi 1. ja 2. divisioonaa, päätti antaa sille paikan 2. divisioonan etelälohkosta. Kaudella 2006 joukkue vetäytyi sarjasta talousongelmien vuoksi. ==Uralanin saavutuksia== *Neuvostoliiton sarjat: alueellisen kakkossarjan 2. sija vuonna 1991 *Neuvostoliiton cup: 16 parhaan joukossa vuonna 1987 *Venäjän sarjat: 7. sija pääsarjassa vuonna 1998 *Venäjän cup: 2. sija vuonna 2000 *Suurinumeroisin voitto: 6–2 Žemtšužina Sotšia vastaan vuonna 1998 *Suurinumeroisin tappio: 0–9 Lokomotiv Moskovaa vastaan vuonna 2000 ==Lähteet== Elista Luokka:Kalmukia